
       REPUBLIKA HRVATSKA
TRGOVAČKI SUD U VARAŽDINU	                    
       Varaždin, Cehovska ulica 1


	Poslovni broj: St-277/2026-12
(raniji broj St-134/2026)



Z A P I S N I K
od 3. rujna 2026. 

sastavljen kod Trgovačkog suda u Varaždinu
u prethodnom postupku nad dužnikom 
[bookmark: _Hlk234228096]Elektro Sekovanic j.d.o.o., Grana, Grana 100, OIB:89403222492
radi očitovanja o prijedlogu za otvaranje stečajnog postupka
i radi rasprave o pretpostavkama za otvaranje stečajnog postupka


Nazočni od strane suda: 
Sudac: Denis Krnjak  
Zapisničar: Nevenka Vuković 

	Stečajni sudac otvara raspravu u 12:45 sati i utvrđuje da su od pozvanih osoba pristupili:
	
· za predlagatelja RH: zastupnica po zakonu Jelena Knežević, zamjenica ŽDO
· za Financijsku agenciju: nitko, dostava poziva uredna
· za dužnika:  direktor Roman Sekovanić

	Utvrđuje se da na današnje ročište nije pristupio uredno pozvani predstavnik predlagatelja Financijske agencije.

Sud donosi 
z a k lj u č a k

Ročište će se održati bez prisutnosti nepristupjelih osoba.

	Stečajni sudac objavljuje da je predmet današnjeg ročišta rasprava radi očitovanja o prijedlogu za otvaranje stečajnog postupka i rasprava o pretpostavkama za otvaranje stečajnog postupka nad dužnikom Elektro Sekovanic j.d.o.o., Grana, Grana 100, OIB:89403222492.

	Direktor dužnika Roman Sekovanić izjavljuje da je svjestan da su ispunjene zakonske pretpostavke za otvaranje stečajnog postupka te je shodno tome suglasan sa prijedlogom za otvaranje stečajnog postupka.

	Zastupnica po zakonu Republike Hrvatske predlaže otvaranje stečajnog postupka budući su se ispunili zakonski uvjeti.

	Utvrđuje se da je uvidom u web-portal FINA-e, e-Blokada utvrđeno da u Očevidniku neizvršenih osnova za plaćanje na dan 3. rujna 2026. dužnikove obveze po svim neizvršenim osnovama za plaćanje s kamatom iznose 2.265,25 eura.

	Prisutni direktor dužnika upozorava se da za davanje neistinitog ili nepotpunog popisa imovine i obveza odgovara kao za davanje lažnog iskaza u postupku pred sudom. 
	
	Sud donosi
z a k lj u č a k

	Saslušat će se direktor dužnika Roman Sekovanić.

	Direktor dužnika Roman Sekovanić iz Novog Marofa, Zagorska ulica 51, OIB:18837374256, propisno opomenut izjavljuje:  dužnik je obavljao djelatnost pružanja elektroinstalacijskih usluga, ali sada više djelatnost ne obavlja. Tijekom 2024. dužnik je imao 4 zaposlenika dok sam sada jedino ja zaposlen u firmi. Do prestanka obavljanja djelatnosti došlo je iz razloga št osu postojale nenaplaćene tražbine prema trećim osobama s osnova obavljanje elektroinstalacijskih usluga. Konkretno obavljene su usluge za njemačke firme i to BLW Landeswerke GmbH i SK Elektrotechnik GmbH, a za koje osobe je kao naručitelje su obavljene elektroinstalacijske usluge te je prema svakoj firmi ostala nenaplaćena tražbina od oko 5.000,00 eura. Vezano za dogovaranje poslova istačem da su se poslovi dogovarali usmeno sa direktorima navedenih firmi te i putem mailova i to na način da sam ja obično dostavio ponudu koja bi od strane njemačkih firmi bile prihvaćene. Vezano za suradnju sa firmom BLW ističem da sam u istoj bio zaposlen te sam tijekom 2022. u dogovoru sa direktorom te firme osnovao firmu dužnika te i nastavio suradnju na način da je dužnik pružao usluge za tu firmu. Tijekom našeg poslovanja firma BLW uredno je plaćala usluge, ali je kasnije došlo do problema u poslovanju firme BLW te je ostala nenaplaćena tražbine, a prema mojim saznanjima firma BLW je kasnije propala te imam saznanja da je bilo i kaznenih radnji od strane zastupnika te firme na tržištu. Sa firmom SK Elektrotechink također je dogovarano više poslova koji su sklapani usmeno i to oko 10 različitih montaža, a koje su mi ostale neplaćene. Čini mi se da navedena firma i dalje posluje. Na pitanje da li dužnik ima kakve imovine u vidu vrjednijih pokretnina ili nekretnina ističem da dužnik nema nikakve takve imovine.  GFI za 2025. je uredno predan i to od strane računovodstvenog servisa Riziko j.d.o.o. Vezano za kratkotrajnu imovinu koja se navod u GFI za 2025. ističem da je dužnik imao u vlasništvu određene vrjednije pokretnine a koje su u međuvremenu pokradene u Njemačkoj, u Hamburgu, a gdje je dužnik obavljao poslove. Ističem dodatno da imam u svom posjedu poslovne knjige za razdoblje od 2022. do 2025. koje mogu po pozivu suda predočiti.  Na pitanje suda kakva je mogućnost dokazivanja izvršenih usluga prema trećim osobama u potencijalnim postupcima koji bi se pokrenuli odgovaram da postoje određene fotografije koje se mogu koristiti u tu svrhu, ali je pitanje koja je njihova dokazna snaga. 

	Drugih pitanja nema.


	Utvrđuje se da  je sud u elektronskom sustavu MUP-Podaci o vlasništvu vozila izvršio provjeru te da je utvrđeno da dužnik u vlasništvu nema motornih vozila te je i uvidom u elektronskom sustavu Zajednički informatički sustav zemljišnih knjiga i katastra utvrđeno da dužnik nema u vlasništvu nekretnine.

	Vrši se uvid u svu dokumentaciju koja se nalazi u spisu.

		
	Nakon toga, sud donosi

z a k lj u č a k
	

	Odluka slijedi pisanim putem.


	Ovaj zapisnik objavit će se na e-Oglasnoj ploči suda.

					Dovršeno u 13:05 sati

